EkBass/fiwiki-20250220-pages-articles huggingface dataset:
Hampurilaisvalikko

Hampurilaisvalikko (myös hampurilaiskuvake, hampurilaispainike) on kolmella päällekkäisellä viivalla esitetty graafisen käyttöliittymän elementti, joka avaa valikon. Tietotekniikan termitalkoot ei suosittele "valikko"-sanaa, koska kuvake ei ole itsestään valikko, vaan avaa valikon. Hampurilaisvalikko otettiin käyttöön aluksi mobiilisivustoilla, jossa täyden navigaation esittäminen ei ollut mahdollista tilanpuutteen vuoksi. 2010-luvun alkupuolella se yleistyi myös työpöytäkokoisilla sivustoilla. Merkittävin sen varhaisista käyttäjistä oli Time-lehden time.com-sivusto. Käyttöliittymien kehittäjät eivät pitäneet sen käytöstä: "päävalikon piilottaminen on silkkaa käyttäjän kiusaamista." Tämän kaltainen valikko tunnettiin jo Xerox Starissa, jossa se otettiin käyttöön 1981. Lisäksi symbolia käytettiin myös Microsoft Windows 1.0:ssa 1980-luvulla avaamaan ikkunanhallintamenu ikkunan vasemmassa ylälaidassa. Sitä ei kuitenkaan enää käytetty Windows 3.0:ssa, jossa symbolina oli yksi vaakaviiva ja Windows 95:ssa symboli korvattiin ohjelman ikonilla. Hampurilaismenu tuli uudelleen käyttöön Windows 10:n Anniversary Update -päivityksessä vuonna 2016, jolloin se on osa Käynnistä-valikkoa. Lisäksi on olemassa toiminnaltaan samankaltainen vohvelivalikko, jossa logona on pisteistä koostuva ruudukko. Microsoftin ohjelmissa tämä avaa jonkinlaisen työkalu- tai painikevalikon. ==Lähteet== Luokka:Käyttöliittymät
Linkkipolku

Linkkipolku tai murupolu () on käyttöliittymän elementti, joka kertoo sijainnista jossain hierarkkisessa järjestelmässä.https://sanastokeskus.fi/tsk/fi/termitalkoot/haku-266.html Leivänmuruihin viittaava nimitys on viittaus Hannu ja Kerttu -satuun, jossa polku merkittiin leivänmuruilla. Tämänlaista käyttöliittymää käytetään monien käyttöjärjestelmien tiedostonhallintaohjelmissa, jossa se vastaa osoitepalkkia ja kuvaa sijaintia hakemistohierarkkiassa. ==Lähteet== Luokka:Käyttöliittymät
Hofin kirkko (Holmestrand)

Hofin kirkko () on keskiaikainen kivikirkko Holmestrandin kunnassa Vestfoldin läänissä Norjassa. Se on rakennettu 1100-luvulla. ==Kuvia== Hof kirke Vestfold 01.jpg|Alttari ==Lähteet== ==Aiheesta muualla== Luokka:Norjan kivikirkot Luokka:Holmestrand
New Romantics

New Romantics voi tarkoittaa seuraavia: * New Romantic, musiikin ja popkulttuurin tyylisuunta tai sen edustajat * New Romantics, musiikkikappale vuodelta 2014
Cazes-Mondenard

Cazes-Mondenard on kunta Lounais-Ranskassa Tarn-et-Garonnen departementissa Oksitanian alueella. Se sijaitsee Barguelonnejoen varrella, noin 31 kilometriä Montaubanin kaupungista luoteeseen. Kunnan alueella on kahdeksan kirkkoa, jotka sijaitsevat eri kylissä: Mazères, Bruyères, Canhac, Cazillac, Cazes- Mondenard, Saint Quintin, Martissan ja Tissac. Tissacissa oleva kirkko mainitaan paavi Urbanus II:n (1097) ja Gregorius IX:n (1240) bullissa Moissacin luostarin omaisuutena. Kirkko nimettiin pyhän Vincentiuksen mukaan 1500-luvun lopulla. Nykyinen rakennus on peräisin 1400-luvun lopulta, mutta se uusittiin ja todennäköisesti rakennettiin uudelleen vuonna 1677. Kunnan maataustuotantoon kuuluu seudulla tunnetun Chasselas de Moissac -viinirypäleen viljely. Se on arvostettu pöytäviinirypäle. ==Lähteet== ==Aiheesta muualla== Luokka:Tarn-et-Garonnen kunnat
Mon amour

Mon amour () on ranskalaisen laulajan Slimanen esittämä kappale, joka julkaistiin 8. marraskuuta 2023. Slimane edusti kappaleella Ranskaa vuoden 2024 Eurovision laulukilpailussa Malmössä. Hän sijoittui kilpailun finaalissa neljänneksi saaden yhteensä 445 ääntä, joista 227 yleisöltä ja 218 raadeilta. == Listasijoitukset == Lista Sija (Ultratop 50 Wallonia) 11 (SNEP) 26 == Lähteet == Luokka:Ranskan euroviisuedustuskappaleet Luokka:Vuoden 2024 euroviisuedustuskappaleet
Sovellusilmoitus

Sovellusilmoitus () on graafisen käyttöliittymän elementti, joka ilmoittaa käyttäjää jostain tapahtumasta. Ilmoitus asetetaan sivulle, eikä se pakota käyttäjää reagoimaan välittömästi kuten ponnahdusikkuna. Tyypillisesti sovellusilmoitus häviää itsestään muutamien sekuntien kuluttua. Ilmoitus voidaan varastoida jonnekin, josta käyttäjä voi käydä tarkistamassa sen myöhemmin. Microsoft esitteli sovellusilmoitukset Windows 2000 -käyttöjärjestelmässä. Ilmoitus liittyy Tehtäväpalkin (Taskbar) ilmoitusalueeseen (Notification area), jossa ne esitettiin samalla tavalla kuin käyttäjää opastavat puhekuplat (balloon help). Microsoftin määritelmän mukaan "Ilmoituksen tiedot ovat hyödyllisiä ja olennaisia, mutta eivät koskaan kriittisiä." Microsoftin sisäisessä terminologiassa sovellusilmoituksen nimi on "toast". Google on ottanut sovellusilmoitukset osaksi Android- käyttöjärjestelmää. Ilmoitus ilmestyy Androidissa näytön yläosan status bar -riville, jonka voi vetää auki lukeakseen ilmoitukset (notification drawer). Erityisen tärkeät ilmoitukset voidaan esittää kokonaisuudessaan ruudun ylälaidassa (heads-up notification). Androidissa on myös erikseen Toast- tyyppisiä ilmoituksia, jotka ilmestyvät ruudun alalaitaan ja sulkeutuvat automaattisesti muutaman sekunnin kuluttua. Lisäksi Androidin Material design tuntee Snackbar-tyyppiset ilmoitukset, joissa pelkän ilmoitustekstin lisäksi voi olla toimintonappula. Myös Snackbar katoaa muutaman sekunnin kuluttua itsestään. Freedesktop.orgilla on Linuxin työpöytäympäristöille sovellusilmoitusten spesifikaatio, jolla niitä voi lähettää D-Bus- viesteillä.https://www.galago-project.org/specs/notification/ ==Lähteet== Luokka:Käyttöliittymät
Frederik Holst

Frederik Holst (14. elokuuta 1791 Holmestrand – 4. kesäkuuta 1871 Kristiania) oli norjalainen lääkäri ja lääketieteen professori, joka kehitti Norjan psykiatrista terveydenhoitoa ja vankilajärjestelmää 1800-luvulla. Hän opiskeli aluksi Kööpenhaminan yliopistossa ja väitteli tohtoriksi vastaperustetusta Oslon yliopistosta vuonna 1817. Vuonna 1833 hän oli perustamassa Norjan lääketieteellistä yhdistystä. ==Lähteet== ==Aiheesta muualla== Luokka:Norjalaiset lääkärit Luokka:Norjalaiset professorit Luokka:Vuonna 1791 syntyneet Luokka:Vuonna 1871 kuolleet
Heimosotien historia 1918–1922

Heimosotien historia 1918–1922 on vuonna 2005 julkaistu Suomen historian ja Suomen sotahistorian dosentti Jussi Niinistön kirjoittama tietokirja, joka käsittelee heimosotia. Teos on ensimmäinen ajantasainen esitys Suomen käymistä heimosodista. Teosta täydentää yksityisarkistoihin pohjautuva runsas ja harvinaislaatuinen kuvitus. Suomalaiset vapaaehtoisjoukot tekivät vuosina 1918–1922 useita heimosodiksi kutsuttuja aseellisia retkiä Itä-Karjalaan, Inkeriin, Petsamoon ja Viroon. Heimosotien tarkoitus oli irrottaa suomensukuisten heimojen asuinalueet Neuvosto-Venäjästä, ja joko itsenäistää ne tai liittää ne yhdeksi suureksi Suomeksi. Tuglas-seuran Heikki Rausmaa luonnehti Niinistöä varsin taitavaksi kynänkäyttäjäksi, jonka teksti etenee sujuvasti. Rausmaan mukaan teoksen suorat lainaukset vapaaehtoisten kirjeenvaihdosta ja muistelmista antavat tekstille elävyyttä ja valottavat hyvin sotilaiden tunnelmia. == Lähteet == Luokka:Suomalaiset sotahistorian tietokirjat Luokka:Vuoden 2005 kirjat
Morten Müller

Morten Müller (13. helmikuuta 1828 Holmestrand, Norja – 10. helmikuuta 1911 Düsseldorf, Saksa) oli norjalainen taidemaalari. Hän opiskeli Düsseldorfissa muun muassa Hans Guden johdolla ja erikoistui romanttisiin maisemamaalauksiin. ==Töitä== Morten Müller, Norsk kystlandskap med folkeliv, 1857, Museum Kunst der Westküste.jpg|Norsk kystlandskap med folkeliv (1857) Utsikt over Bondejordet med omgivelser OB.01227.jpg|Utsikt ovet Bondejordet med omgivelser (1868) Morten Müller-Innsjø med robåt og mennesker 1876.jpg|Innsjø med robåt og mennesker (1876) Adolph Tidemand & Morten Müller Sinclairs landing i Romsdal.jpg|Sinclairs landing i Romsdal (1876, yhdessä Adolph Tidemandin kanssa) ==Lähteet== ==Aiheesta muualla== Luokka:Norjalaiset taidemaalarit Luokka:Vuonna 1828 syntyneet Luokka:Vuonna 1911 kuolleet
Ratiperän tuulivoimapuisto

Ratiperän tuulivoimapuisto on Satakunnassa Jämijärven Ratiperän kylässä sijaitseva tuulivoimapuisto, jossa toimii 9 tuulivoimalaitosta. Niiden kokonaiskapasiteetti on 27 megawattia ja vuosituotanto on keskimäärin 90 gigawattituntia . Voimalat on rakentanut ABO Wind, joka ne myös omistaa. Tuulipuistoa operoi ABO Wind. == Yleistä == Tuulivoimapuisto sijaitsee yli 6 kilometriä Jämijärven kirkonkylältä koilliseen Ratiperän kylän itäpuolella heti Mustakeitaan turvetuotantoalueen vieressä. Tuulipuiston pituus on 3 kilometriä, leveys 1,5 kilometriä, ja kaikki voimalaitokset sisällensä sulkevan alueen pinta-ala on 2,5 neliökilometriä. Tuulipuistoksi kaavoitetun alueen pinta-ala on kuitenkin vain 1,6 neliökilometriä . Voimalat sijaitsevat 120–145 metriä mpy. Tuulivoimalaitokset ovat saksalaisen Nordexin valmistamaa N131-mallia, jonka napakorkeus on 160 metriä , tuuliturbiinin halkaisija 131 metriä, ja jonka kapasiteetti on 3,0 megawattia. Voimaloiden tuottama sähkö johdetaan 110 kilovoltin siirtolinjaa pitkin Lauttakankaan kautta kantaverkkoon. == Historiaa == === Rakentaminen === Tuulipuisto on Taaleritehtaan käynnistämä ja suunnittelema hanke, jota se teki vuonna 2015 perustetun yhtiönimen alla . Kunta kaavoitti tuulipuiston alueen osayleiskaavana eikä sille ollut enää tarvetta suorittaa ympäristövaikutusten arviointia (YVA), sillä alue on osa tuulivoimalle varattua vaihemaakuntakaavaa (alue 23). Kunta laati itse osayleiskaavan tuulivoimalle vuonna 2014 ja se hyväksyttiin vuonna 2015. Hanke myytiin vuonna 2016 toiselle energiayhtiölle ABO Wind. Tuulipuistoa alettiin myynnin jälkeen heti rakentaa vuosina 2016–2017. Tuulipuiston tuulivoimalaitoksia nostettiin pystyyn heinä-elokuussa 2017 ja puisto valmistui vuoden loppuun mennessä. Puiston avajaiset olivat 19.5.2018. === Uutisia === Tuulivoimalalta (nro 7) katkesi helmikuussa 2024 kovassa tuulessa siipi, jonka kappaleita lensi maahan. Pelastuslaitos eristi alueen siltä varalta, että loputkin voimalan 62 metriä pitkästä ja 14 tonnia painavasta siivestä putoaisi alas. Tuulipuiston kaikki voimalat oli selvityksen ajan pysähdyksissä. == Katso myös == * Luettelo Suomen tuulivoimaloista == Lähteet == Luokka:Suomen tuulivoimapuistot Luokka:Jämijärven rakennukset ja rakennelmat
Peetu Kiukas

Peetu Kiukas (s. 7. maaliskuuta 2005 Imatra) on suomalainen jääkiekkopuolustaja, joka edustaa SM-liigajoukkue Saimaan Palloa. == Ura == === Seuraura === Kiukas on Imatran Ketterän kasvatti. Hän oli kaudella 2019–2020 C-nuorten SM-sarjassa Saimaan Pallon ja Ketterän yhdistelmäjoukkueen tehokkain puolustaja 13 tehopisteellä. Kaudella 2021–2022 Kiukas toimi joukkueensa varakapteenina. Hän oli seitsemällä osumallaan joukkueen eniten maaleja tehnyt puolustaja. Kauden 2022–2023 Kiukas pelasi suurimmaksi osaksi SaiPan A-junioreissa. Hän debytoi myös miesten peleissä pelattuaan kaksi ottelua lainalla Ketterän Mestis-joukkueessa joulukuussa 2022. Kiukas teki SM- liigadebyyttinsä kaudella 2023–2024, kun hän pelasi 24. marraskuuta 2023 vieraissa Rauman Lukkoa vastaan. Kiukas merkittiin SaiPan seitsemänneksi puolustajaksi ja hän sai ottelussa jääaikaa vain 3.44 minuuttia. Helmikuussa 2024 SaiPa käytti Kiukkaan sopimuksessa olleen option ja teki hänen kanssaan kaksivuotisen jatkosopimuksen. Kiukas avasi maalitilinsä SM-liigassa kahdella osumalla runkosarjan toiseksi viimeisellä kierroksella 9. maaliskuuta 2024 Hämeenlinnan Pallokerhoa vastaan, kun SaiPa voitti ottelun lukemin 7–0. Hän teki ottelun avausmaalin, joka jäi joukkueen voittomaaliksi. Kiukas sai myös syöttöpisteen Otto Kivenmäen tekemään maaliin ja hän keräsi tasakentällisin pelatessa teholukeman +4. Pertti Ahokas valitsi Kiukkaan ottelun Alumnien tähtien ykköstähdeksi. Kaikkiaan hän pelasi kauden aikana SM-liigassa 23 runkosarjaottelua tehopistein 2+8=10. === Maajoukkueura === Kiukas pelasi alle 18-vuotiaiden Hlinka Gretzky Cupissa vuonna 2022, jolloin hän voitti pronssia. Yhteensä Kiukas on pelannut 13 nuorten ja 12 poikien maaottelua. == Tilastot == 2021–2022 SaiPa U20-SM 8 1 3 4 2 – – – – – 2022–2023 SaiPa U20-SM 39 5 15 20 10 – – – – – Ketterä Mestis 2 0 0 0 2 – – – – – 2023–2024 SaiPa U20-SM 27 2 13 15 10 – – – – – SaiPa SM-liiga 23 2 8 10 4 – – – – – 1 kausi yhteensä SM- liiga 23 2 8 10 4 – – – – – 1 kausi yhteensä Mestis 2 0 0 0 2 – – – – – == Lähteet == * * * === Viitteet === Luokka:Suomalaiset jääkiekkoilijat Luokka:Saimaan Pallon pelaajat Luokka:Vuonna 2005 syntyneet Luokka:Elävät henkilöt
Kringenin taistelu

Kringenin taistelu käytiin Ruotsin palkkaamien skottipalkkasotureiden ja paikallisten norjalaisten joukkojen välillä Kringenissä nykyisen Selin kunnan alueella Norjassa 26. elokuuta 1612. Skotlantilaisten noin 300–400 miehen vahvuinen joukko oli matkalla Norjan läpi taistelemaan Ruotsin puolella Kalmarin sodassa. Joukkoja ei voitu tuoda suoraan Ruotsiin, sillä Tanska oli vallannut Älvsborgin linnan. Aiemmin Ruotsiin oli jo onnistunut saapumaan Norjan läpi noin 1200–1400 miehen vahvuinen joukko skotlantilaisia, mutta tällä kertaa sotilaat jäivät norjalaisten väijytykseen. Suurin osa skotlantilaisista kuoli taistelussa tai teloitettiin sen jälkeen. Skotlantilaisten johtaja Alexander Ramsay oli harvojen selvinneiden joukossa, ja hänet lähetettiin Kööpenhaminan kautta Englantiin, mihin tiedot hänet kohtalostaan päättyvät. Kringenin taistelusta on tullut Norjan historian tunnetuimpia, ja siihen liittyy monia tarinoita, muun muassa legenda Prillarguri-nimisestä naisesta, joka varoitti norjalaisia skotlantilaisten saapumisesta torvensoitolla. Hän on aiheena Selin kunnanvaakunassa. ==Kuvia== Adolph Tidemand & Morten Müller - Sinclairs landing i Romsdal.jpg|Sinclairs landing i Romsdal (Adolph Tidemand ja Morten Müller, 1876) kuvaa skotlantilaisten maihinnousua. Sinclairstøtta.JPG|Taistelun muistomerkki. Prillar-Guri.jpg|Prillargurin patsas Ottassa. ==Lähteet== ==Aiheesta muualla== Luokka:Norjan historia Luokka:Ruotsin taistelut Luokka:1612 Luokka:Sel
Arkhimedes syrakusalainen (kirja)

Arkhimedes syrakusalainen on Jukka M. Heikkilän vuonna 2003 ilmestynyt neljäs historiallinen romaani. Arkhimedes syrakusalainen kertoo matematiikasta ja hellenistisen ajan Egyptistä. Kirjan päähenkilö on historiallinen hahmo, nuori Arkhimedes, syrakusalainen matemaatikko. Sivuhenkilöitä ovat muun muassa Hieron II, Eukleides ja Ptolemaios II. Kirjan romanttinen juoni on saanut vaikutteita Menandroksen näytelmistä ja matematiikan ihmeet on kuvattu ymmärrettävästi. Tapahtumat sijoittuvat vuoteen 270 eaa.Esittelyteksti: Jukka M Heikkilä Helsingin Sanomat julkaisi kirjasta arvostelun. Teos on myöhemmin julkaistu myös e-kirjana ja paperilla uusintapainoksena. == Lähteet == Luokka:Historialliset romaanit Luokka:Suomalaiset kirjat Luokka:Vuoden 2003 kirjat
Volcán Barú

Volcán Barú on Panamassa sijaitseva kerrostulivuori. Se on maan läntisin tulivuori, kuuluu Cordillera de Talamanca -vuorijonoon ja sijaitsee lähellä Costa Rican rajaa. Siitä käytetään myös nimitystä Volcán de Chiriqui.Barú Global Volcanism Program, viitattu 27.11.2023 Volcán Barún alue muodostaa 143 neliökilometrin suuruisen kansallispuistonParque Nacional Volcán Barú Lonely Planet, viitattu 27.11.2023 ja kuuluu lisäksi La Amistadin suojelualueeseen. Volcán Barú on purkautunut viimeksi noin vuonna 1550. Volcán Barússa on seitsemän kraatteria ja sen korkein kohta on 3 474 metrin korkeudessa merenpinnasta. Siten Volcán Barún huippu on myös koko Panaman korkein kohta. Kerrostulivuori on läntisen Panaman hallitseva maantieteellinen piirre. Selkeän näkyvyyden ajankohtina sieltä on mahdollista katsella sekä Tyynen valtameren että Karibianmeren rannikkoja. Volcán Barún alueella on runsaasti villieläimiä, kuten puumia ja mayaketsaaleja, joita siellä nähdään yleisimmin helmikuun ja toukokuun välisenä aikana. Suuret puut hallitsevat Volcán Barún alempien rinteiden maisemia, pienet kasvit ja pensaat ylempien rinteiden maisemia. Hedelmällinen maaperä ja lauhkea ilmasto tulivuoren keskikorkeuden kohdilla mahdollistavat tuottoisan maataloustoiminnan erityisesti Boquetea ja Cerro Puntaa ympäröivillä alueilla. == Lähteet == Luokka:Panaman kansallispuistot Luokka:Pohjois-Amerikan tulivuoret
Mika Hemmo

Mika Antero Hemmo (s. 21. maaliskuuta 1968 Helsinki) on suomalainen oikeustieteilijä, joka toimii Helsingin yliopiston siviilioikeuden professorina. == Ura == Hemmo valmistui Helsingin yliopistosta oikeustieteen kandidaatiksi vuonna 1989, oikeustieteen lisensiaatiksi vuonna 1991 ja oikeustieteen tohtoriksi vuonna 1995. Hemmo työskenteli vuosina 1990–1999 Helsingin yliopiston siviilioikeuden assistenttina ja yliassistenttina sekä Suomen Akatemian tutkijana. Hän on toiminut Helsingin yliopiston vakuutus- ja vahingonkorvausoikeuden professorina vuosina 1999–2007 ja siviilioikeuden professorina vuodesta 2007 alkaen. Hän sai Helsingin yliopiston siviilioikeuden dosentin arvon vuonna 1995. Hemmo on toiminut arvopaperilautakunnan puheenjohtajana ja kuluttajavalituslautakunnan pankki-, posti- ja puhelinpalveluita käsittelevän jaoston puheenjohtajana. Hän on myös toiminut Suomalaisen Lakimiesyhdistyksen hallituksen jäsenenä vuosina 1999–2008 ja puheenjohtajana vuosina 2008–2010, Suomen välimiesoikeusyhdistyksen hallituksen jäsenenä, Suomen Franchising-Yhdistyksen eettisen lautakunnan puheenjohtajana ja Suomen Lakimiesliiton oikeuspoliittisen valiokunnan jäsenenä. Hän myös toiminut välimiestehtävissä. Vuonna 2011 Hemmo valittiin Suomalaisen Tiedeakatemian jäseneksi. Kaijus Ervastin vuonna 2011 tekemän tutkimuksen mukaan Hemmo oli suomalaisen oikeustieteen piirissä viitatuin suomalainen oikeustieteilijä. == Julkaisuja == * * * * ** Ruots. * * * * * * * * * * * * * * * == Lähteet == Luokka:Suomalaiset oikeustieteilijät Luokka:Suomalaiset professorit Luokka:Helsingin yliopiston professorit Luokka:Vuonna 1968 syntyneet Luokka:Elävät henkilöt
Pasi Pölönen

Pasi Pölönen (s. 23. toukokuuta 1972 Lahti) on suomalainen juristi, joka toimii korkeimman oikeuden oikeusneuvoksena. Hän on Helsingin yliopiston prosessioikeuden dosentti ja on aiemmin toiminut eduskunnan apulaisoikeusasiamiehenä vuosina 2017–2023. Pölönen valmistui oikeustieteen kandidaatiksi vuonna 1995, oikeustieteen lisensiaatiksi vuonna 1997 ja oikeustieteen tohtoriksi vuonna 2003 sekä sai varatuomarin arvon vuonna 1998. Pölönen toimi tutkijana Helsingin yliopistossa pääosin 1990-luvulla, keskittyen erityisestä prosessioikeuteen sekä perus- ja ihmisoikeusjuridiikkaan. Vuonna 2008 hänet nimitettiin yliopiston prosessioikeuden dosentiksi. Pölönen on myös toiminut Suomalaisen Lakimiesyhdistyksen puheenjohtajana vuosina 2017–2020. Pölönen toimi oikeuskanslerinviraston esittelijänä vuonna 2003, Euroopan ihmisoikeustuomioistuimen sihteeristön avustavana lakimiehenä vuosina 2003–2004 sekä useissa oikeusministeriön työryhmissä 2000-luvulla. Hän toimi eduskunnan oikeusasiamiehen kansliassa ensin nuorempana oikeusasiamiehensihteerinä vuosina 2004–2011 ja sitten esittelijäneuvoksena ja apulaisoikeusasiamiehen sijaisena vuosina 2011–2017. Vuonna 2017 Pölönen valittiin eduskunnan apulaisoikeusasiamieheksi. Vuonna 2019 useat kansanedustajat kritisoivat Pölösen apulaisoikeusasiamiehenä antamaa ratkaisua, jossa hän katsoi koulun joulujuhlan järjestämisen kirkossa loukkaavan oppilaiden uskonnonvapautta ja yhdenvertaisuutta. Pölönen toimi vuosina 2015–2016 Suomen suhteen valitun Euroopan ihmisoikeustuomioistuimen tuomarin sijaan toimivana ad hoc -tuomarina. Vuonna 2023 Pölönen nimitettiin ensin korkeimman oikeuden määräaikaiseksi oikeusneuvokseksi ja sitten vakinaiseksi oikeusneuvokseksi vuodesta 2024 alkaen. == Julkaisuja == * * * * * * * == Lähteet == Luokka:Korkeimman oikeuden jäsenet Luokka:Suomalaiset oikeustieteilijät Luokka:Vuonna 1972 syntyneet Luokka:Elävät henkilöt
Julianatop

Julianatop on Surinamessa sijaitseva vuori, jonka huippu muodostaa maan korkeimman kohdan. Se sijaitsee noin 1 280Suriname: Natural Landscape LAC Geo, viitattu 28.11.2023Wilhelmina Gebergte Britannica, viitattu 28.11.2023Peter Spiller, Juliana Top first conquest SummitPost, viitattu 28.11.2023 metrin korkeudessa merenpinnan yläpuolella. Julianatop kuuluu Wilhelminagebergten eli Wilhelmina-vuorten vuorijonoon.Juliana Top Britannica, viitattu 28.11.2023 Julianatopin huipulle kiivettiin ensimmäisen kerran vuonna 2006. Aiemmat yritykset olivat pysähtyneet vaikeakulkuiseen, viidakkoiseen ja jokiseen maastoon. Julianatopin muinainen nimi oli Ipinumin.Sapoen van HVB staat stil bij Javaanse immigratie StarNieuws 7.8.2016, viitattu 28.11.2023 == Lähteet == Luokka:Surinamen maantiede Luokka:Etelä-Amerikan vuoret
Ylianalysoinnin loukku

Ylianalysoinnin loukku ja ylianalysoinnin ansa () viittaavat tilanteeseen, jossa yksilö tai ryhmä analysoivat päätöksenteon kohteena olevaa asiaa liiallisesti niin, että päätöksen tekeminen pysähtyy tai päätöstä ei tehdä lainkaan. Tämä johtaa tilanteeseen jolloin ratkaisua ei löydetä tai suunnitelmaa ei toteuteta siedettävässä aikataulussa. Päättämättömyys voi johtua liian monista vaihtoehdoista, joista päätöksentekijä ei pysty valitsemaan. Sen sijaan, että hän tekisi valinnan ja korjaisi sitä myöhemmin tarvittaessa, hän haluaa tehdä päätöksen, joka tuntuu parhaalta sillä hetkellä, kun hänen on valittava useiden yhtä hyvältä vaikuttavien vaihtoehtojen välillä. Hän saattaa myös pelätä, että hän ei valitse parasta vaihtoehtoa. Ylianalysoinnin loukusta voi tulla ongelma kriittisissä tilanteissa, joissa on tehtävä päätös. Se voi myös mahdollisesti aiheuttaa suuremman ongelman kuin jos päätös olisi tehty. == Katso myös == * Rajoitettu rationaalisuus * Buridanin aasi ==Huomautukset== == Lähteet == == Kirjallisuutta == * * * * * Luokka:Päätösteoria Luokka:Päätöksenteko Luokka:Antisuunnittelumallit Luokka:Psykologia
Meksikon antropologian kansallismuseo

Meksikon antropologian kansallismuseo (, MNA) on Meksikon pääkaupungissa Ciudad de Méxicossa sijaitseva museo, jonka tehtäviä ovat arkeologisten ja etnografisten kokoelmien tutkiminen, säilyttäminen ja esitteleminen.La institución Museo Nacional de Antropología, viitattu 28.11.2023 Meksikon antrolopogian kansallismuseo on pinta-alaltaan Meksikon suurin museo. Siellä on 23 pysyvää näyttelytilaa ja maailman suurin muinaisen meksikolaisen taiteen kokoelma. Museossa pidetään myös yhä Meksikossa eläviä alkuperäiskansoja koskevia etnografisia näyttelyitä. Museon kokoelmiin kuuluu muun muassa asteekkien aurinkokivi.National Museum of Anthropology Museu.MS, viitattu 28.11.2023 Meksikon antropologian kansallismuseon tilat Bosque de Chapultepecin puistossa vihittiin käyttöön 17. syyskuuta 1964. Rakennustyöt oli aloitettu vuonna 1963. Meksikon antropologian kansallismuseon suunnittelivat arkkitehdit Pedro Ramírez Vázquez, Jorge Campuzano ja Rafael Mijares Alcérreca.El Museo Nacional de Antropología, un hito de la arquitectura moderna mexicana Arquitectura y empresa, viitattu 28.11.2023 == Lähteet == Luokka:Méxicon rakennukset ja rakennelmat Luokka:Kansallismuseot Luokka:Meksikolainen kulttuuri
Valikko

Valikko eli menu on käyttöliittymäkomponentti, joka näyttää käyttäjälle listan suoritettavista toiminnoista tai valittavista objekteista. Valikkoja on eri tarkoituksiin ja eri tavoilla esitettynä. Pääasiassa käyttäjä valitsee valikon kohdan jollain syöttölaitteella. thumb|graafisen käyttöliittymän valikkopalkki ja avattu pudotusvalikko Valikko voidaan sijoittaa ohjelman ikkunan yläreunaan valikkopalkkiin eli valikkoriville (menu bar). Tälaisesta valikosta avautuu avattava valikko eli pudotusvalikko eli alasvetovalikko (drop-down menu). Example of Picture style menu.jpg | kameran toimintojen valikko, jollaista käytetään nuolinäppäimillä tai koskettamalla Text menu.png | tekstipohjaisen käyttöliittymän valikko, jossa kohta valitaan numerolla Valikoita, jotka liittyvät johonkin käyttöliittymän kohteeseen, nimitetään nimellä pikavalikko (ponnahdusvalikko, kontekstimenu), joka on graafisissa käyttöliittymissä hiiren oikealla näppäimellä avattava kohteeseen liittyvä valikko (context menu, pop-up menu). ==Lähteet== *Sanastokeskuksen Tietotekniikan termitalkoot (valikot.svg) Luokka:Käyttöliittymät
Gullhaug

Gullhaug on taajama Holmestrandin kunnassa Vestfoldin läänissä Norjassa. Taajaman pinta-ala on 1,4 neliökilometriä ja asukasluku 2 604 vuonna 2023. ==Lähteet== Luokka:Norjan taajamat Luokka:Holmestrand
Signe Heide Steen

Signe Heide Steen (1881 Holmestrand – 1959) oli norjalainen näyttelijä, joka esiintyi muun muassa Norjan kansallisteatterissa, Centralteatretissa ja Den Nationale Scenessä. Hänen miehensä oli näyttelijä Harald Steen ja heidän lapsiaan olivat näyttelijät Kari Diesen ja Harald Heide Steen sekä oopperalaulaja Randi Heide Steen. Signe-Heide-Steen-1913-TM.T03260 (cropped).jpg|Signe Heide Steen noin vuonna 1910. ==Lähteet== ==Aiheesta muualla== Luokka:Norjalaiset näyttelijät Luokka:Vuonna 1881 syntyneet Luokka:Vuonna 1959 kuolleet
Finn Gustavsen

Finn Rudolf Gustavsen (22. helmikuuta 1926 Drammen – 20. heinäkuuta 2005) oli norjalainen toimittaja ja vasemmistolainen poliitikko. Hän toimi sosialistisen kansanpuolueen puheenjohtajana vuosina 1971–1973 ja istui suurkäräjillä 1961–1969 sekä 1973–1977. Gustavsen aloitti uransa toimittajana Vestfold Arbeiderbladissa vuonna 1947 ja työskenteli myöhemmin muun muassa Telemark Arbeiderbladissa ennen siirtymistään radikaaliin Orientering-viikkolehteen, jonka päätoimittajana hän toimi 1959–1962. Vuonna 1961 työväenpuolue erotti Gustavsenin ja muita Orientering-lehdessä työskennelleitä, minkä jälkeen he siirtyivät uuteen sosialistiseen kansanpuolueeseen (SF). Gustavsenista tuli puolueen Oslon-osaston puheenjohtaja ja hän nousi kansanedustajaksi suurkäräjille samana vuonna. Hän ja toinen SF:n kansanedustaja olivat vuonna 1963 kaatamassa Einar Gerhardsenin III hallitusta Kings Bay -skandaalin vuoksi. Poliittisen uransa jälkeen Gustavsen työskenteli muun muassa Norjan kehitysyhteistyövirasto Noradin edustajana Mosambikissa. ==Teoksia== * Castro- Cuba (1966) * Rett på sak (1968) * Kiruna – og vi (1970) * Kortene på bordet (1979) * Blåmandag? (1991) ==Lähteet== ==Aiheesta muualla== * Finn Gustavsen Norjan suurkäräjien verkkosivuilla Luokka:Norjalaisten puolueiden puheenjohtajat Luokka:Norjalaiset toimittajat Luokka:Vuonna 1926 syntyneet Luokka:Vuonna 2005 kuolleet
Dansk Melodi Grand Prix 1983

Dansk Melodi Grand Prix 1983 oli Tanskassa järjestetty laulukilpailu, jossa valittiin Tanskan edustaja Eurovision laulukilpailuun 1983. Kilpaluun lähetettiin 763 ehdotuskappaletta, joista raati, johon kuuluivat Michael Juul Sørensen, Allan Botchinsky, Willy Grevelund ja Jørgen Mylius, valitsi kymmenen finaalikappaletta. Finaali pidettiin 5. maaliskuuta Tanskan yleisradioyhtiö DR:n studiossa Kööpenhaminassa. Voittajan valitsivat viisi ympäri Tanskaa kokoontunutta alueraatia, joista kukin pisteytti finaalikappaleet Eurovision laulukilpailusta tutulla pisteytyskaavalla 12-10-8-7-6-5-4-3-2-1. Kilpailun voitti Gry Johansen kappaleella "Kloden drejer". ==Tulos== Numero Artisti Kappale Lauluntekijä(t) Pisteet Sija 1 Plateau "Mennesker mødes" Søren Launbjerg 36 4 2 John Hatting "Stjernerne er drevet bort" John Hatting, Ivar Lind Greiner 30 5 3 Snapshot "Gi'r du et knus" Niels Drevsholt 50 2 4 Vivian Johansen & Los Valentinos "Fred" Vivian Johansen 19 8 5 Merete Ruud-Hansen "Hen over engen" Merete Ruud Hansen 23 6 6 Käte & Per "Sesam, luk dig op" Per Damgaard, Fini Jaworski 37 3 7 Kirsten Siggaard & Sir Henry "Og livet går" Søren Bundgaard, Leif Pedersen, Keld Heick 22 7 8 Joy "Hvor går livet hen" Poul Freiber, Annette Friis 5 10 9 Gry Johansen "Kloden drejer" Lars Christensen, Flemming Gernyx, Christian Jacobsen 60 1 10 Roberto "Aldrig igen" Roberto Johansson, Søren Jacobsen 17 9 Pistetaulukko Pistetaulukko Pistetaulukko Pistetaulukko Pistetaulukko Pistetaulukko Pistetaulukko Pistetaulukko Numero Kappale Länsi-Jyllanti Itä-Jyllanti Fyn, Lolland, Falster & Bornholm Sjælland Kööpenhamina Yht. 1 "Mennesker mødes" 7 6 8 8 7 36 2 "Stjernerne er drevet bort" 5 7 4 8 6 30 3 "Gi'r du et knus" 10 10 10 10 10 50 4 "Fred" 3 4 5 3 4 19 5 "Hen over engen" 8 4 6 3 2 23 6 "Sesam, luk dig op" 6 8 8 5 10 37 7 "Og livet går" 5 5 3 4 5 22 8 "Hvor går livet hen" 1 1 1 1 1 5 9 "Kloden drejer" 12 12 12 12 12 60 10 "Aldrig igen" 2 2 2 8 3 17 ==Lähteet== * *https://www.hesselholdt.dk/03-dk/gamle/1983.html *http://natfinals.50webs.com/70s_80s/Denmark1983.html ==Aiheesta muualla== *Koko karsintafinaali DR:n sivuilla Luokka:Eurovision laulukilpailu 1983 Luokka:Dansk Melodi Grand Prix
Guatemalan San Carlosin yliopisto

thumb|Guatemalan San Carlosin yliopiston alueellinen kampus Cobánissa (CUNOR) Guatemalan San Carlosin yliopisto () on Guatemalassa toimiva yliopisto. Sen päätoimipaikkana on pääkaupunki Ciudad de Guatemala, mutta Guatemalan San Carlosin yliopistolla on alueellisia kampuksia myös muualla maassa. Se on maan vanhin ja suurin yliopisto.Universidad de San Carlos de Guatemala Top Universities, viitattu 28.11.2023 Amerikan mantereella on vain kolme Guatemalan San Carlosin yliopistoa vanhempaa yliopistoa. Guatemalan San Carlosin yliopiston perusti vuonna 1676 Espanjan Kaarle II. Yliopistoon kuului vuonna 2023 neljäkymmentä akateemista yksikköä. Samana vuonna yliopistossa oli 197 442 opiskelijaa ja 8 776 henkilökunnan jäsentä. Guatemalan San Carlosin yliopisto sijoittui luokkaan #1201–1400 QS World University Rankingsissa vuodelle 2024. == Historiaa == Guatemalan San Carlosin yliopiston opiskelijoista sadat joutuivat maassa toimineiden kuolemanpartioiden murhaamiksi vuoden 1985 vaaleja edeltäneen vuosikymmenen aikana. Yliopistoon kohdistui poliittista väkivaltaa tämän jälkeisissäkin Guatemalan sisällissodan vaiheissa.Mary Jo McConahay, Guatemalan University, Attacked by Terrorists, Struggles to Carry On With Normal Activities The Chronicle of Higher Education 11.10.1989, viitattu 28.11.2023 == Lähteet == Luokka:Guatemala (kaupunki) Luokka:Guatemalan yliopistot
Seppo Pienimäki

Seppo Johannes Pienimäki, vuoteen 1952 Koponen (29. huhtikuuta 1939 Viipuri – 15. toukokuuta 2022 Jyväskylä) oli suomalainen yritysjohtaja, joka sai teollisuusneuvoksen arvonimen. Viitattu 28.11.2023. Pienimäen vanhemmat olivat tilallinen Reino Koponen ja Sylvi Köppi ja isäpuoli varastonhoitaja Onni Oskar Pienimäki. Hän avioitui 1960 opettaja Leea Kaustisen kanssa. Pienimäki oli Enso-Gutzeitin Säynätsalon tehtaiden markkinointi- ja vientiedustaja 1960, Valmetin Tourulan tehtaan markkinointi- ja vientiedustaja 1960–1968 ja SOK:n Vaajakosken tehtaiden vientipäällikkö 1968–1970, elintarviketeollisuuden vientipäällikkö 1971–1980 sekä Panda Suklaatehdas -liiketoimintayksikköjohtaja 1980–1983 ja tulosyksikköjohtaja 1983–1988. Oy Panda Ab:n osakas ja toimitusjohtaja Pienimäki 1989–1993 ja hallituksen puheenjohtaja 1993–1995. Hänellä oli myös useita liike-elämän ja muita asiantuntija- ja luottamustehtäviä. Teollisuusneuvoksen arvonimen Pienimäki sai 1994. (ei- vapaa) == Lähteet == Luokka:Suomalaiset yritysjohtajat Luokka:Panda Luokka:Vuonna 1939 syntyneet Luokka:Vuonna 2022 kuolleet
Universidad del Valle de Guatemala

Universidad del Valle de Guatemala on vuonna 1966 perustettu Guatemalassa toimiva yksityinenUniversidad del Valle de Guatemala Universidades.gt, viitattu 28.11.2023 yliopisto.Universidad del Valle de Guatemala (UVG) QSChina, viitattu 28.11.2023 Sen keskuskampus sijaitsee maan pääkaupungissa Ciudad de Guatemalassa.Campus Universidad del Valle de Guatemala, viitattu 28.11.2023 Universidad del Valle de Guatemalalla on myös alueelliset kampukset Santa Lucía Cotzumalguapassa (perustettu 1994) ja Sololássa (perustettu 2000). Guatemalan Internet-maatunnus .gt on Universidad del Valle de Guatemalan ylläpitämä..gt Registro de Dominios, viitattu 28.11.2023 QS World University Rankingsissa Universidad del Valle de Guatemala on parhaiten sijoittunut Väli- Amerikan yliopisto.Nosotros Universidad del Valle de Guatemala, viitattu 28.11.2023 == Lähteet == Luokka:Guatemalan yliopistot Luokka:Guatemala (kaupunki)
Universidad Nacional Autónoma de Honduras

Universidad Nacional Autónoma de Honduras (UNAH, "Hondurasin kansallinen autonominen yliopisto") on Hondurasissa toimiva yliopisto. Sitä edelsi vuonna 1845 perustettu yksityinen yhteisö Sociedad del Genio Emprendedor y del Buen Gusto, joka valtion tuen saatuaan muutti nimensä muotoon Academia Literaria de Tegucigalpa. Vuonna 1847 akatemia järjestettiin presidentti Juan Lindon ja Isä José Trinidad Reyesin johdolla uudelleen valtiollisen yliopiston muotoon. Autonomisen yliopiston aseman oppilaitos sai 15. lokakuuta 1957.Historia de la UNAH Universidad Nacional Autónoma de Honduras, viitattu 28.11.2023 Vuonna 2023 Universidad Nacional Autónoma de Honduras oli Webometrics Ranking of World Universitiesin yliopistovertailussa korkeimmalle sijoittunut hondurasilainen yliopisto.Honduras Webometrics Ranking of World Universities, viitattu 28.11.2023 Vuonna 2020 Universidad Nacional Autónoma de Honduras oli Hondurasin suurin yliopisto noin 87 000:lla opiskelijallaan.Honduras orders two-week school closure over coronavirus Reuters 12.3.2020, viitattu 28.11.2023 == Lähteet == Luokka:Hondurasin yliopistot
Christopher Springer

Christopher Springer (1704–1776) oli ruotsalainen kauppias ja myssypuolueen poliitikko. Hän tuli tunnetuksi varsinkin siitä, että hän 1743 ajoi niin sanottua prinsipalaattikysymystä. Hänet vangittiin ja tuomittiin kuolemaan, mutta hän pakeni 1752 Venäjälle, missä hänet nimitettiin kauppakollegin asessoriksi. Pelätessään, ettei olisi sielläkään turvassa, hän pakeni ja asettui lopulta Lontooseen.Springer, Kristofer, Tietosanakirja. Osa 8, palsta 1747. Tietosanakirja-osakeyhtiö 1917 ==Lähteet== Luokka:Ruotsalaiset poliitikot Luokka:Kauppiaat Luokka:Vuonna 1704 syntyneet Luokka:Vuonna 1776 kuolleet
129 (luku)

129 (satakaksikymmentäyhdeksän) on luonnollinen luku, jota edeltää luku 128 ja seuraa luku 130. == Matematiikassa == * 129 on puolialkuluku ja siten myös yhdistetty luku. * 129 on vajaa luku. * 129 on keskitetty oktaedriluku. * 129 on onnellinen luku. * 129 on onnekas luku. * 129 on palindromi binäärijärjestelmässä ja senaarijärjestelmässä (3336). * 129 on Harshad-luku nelijärjestelmässä (20014) ja oktaalijärjestelmässä. * 129 on Duffyn luku. * 129 kuuluu Narayanan lehmiksi kutsuttuun lukujonoon. * 129 on alkulukuserkkujen 127 ja 131 keskiarvo. * 129 on kymmenen ensimmäisen alkuluvun summa. * 129 on pienin luku, joka voidaan muodostaa kolmen positiivisen neliöluvun summana (vähintään) neljällä tavalla: 11^2+2^2+2^2, 10^2+5^2+2^2, 8^2+8^2+1^2 tai 8^2+7^2+4^2. * 129 voidaan muodostaa kolmen positiivisen kuutioluvun summana: 4^3+4^3+1^3. * 129 voidaan muodostaa positiivisen kuutio- ja neliöluvun summana kahdella tavalla: 2^3+11^2 tai 5^3+2^2. (ei lukujonossa, koska tapoja on tasan kaksi) == Luonnontieteissä == * Ksenon-129 on ksenonin vakaa isotooppi. * 129 Antigone on asteroidi. == Muissa yhteyksissä == * LZ 129 Hindenburg oli saksalainen ilmalaiva. * Air Chinan lennolla 129 kuoli 129 ihmistä onnettomuudessa. * Henschel Hs 129 oli saksalainen lentokone. * Alluranpunaisen E-koodi on E129. == Lähteet == Luokka:Luonnolliset luvut
Talvisuper

Talvisuper on talvella pelattava pesäpallon Suomen mestaruussarja. Talvisuperissa pelataan sekä naisten että miesten sarjoissa. Yhteensä kaudella pelataan 56 ottelua kuudella paikkakunnalla. Talvisuperin mestaruudet ratkeavat maaliskuussa. == Historia == Talvisuper korvasi aiemmin pelatun miesten ja naisten pesäpallon Halli-SM:n ja satunnaisesti pelatut joukkueiden väliset harjoitusottelut. Sarjan perustamisen taustalla oli halu kasvattaa kilpailullisten otteluiden määrää. Sarjan ensimmäinen kausi käynnistyi joulukuussa 2023. == Kauden rakenne 2025 == Talvisuperia pelataan yksinkertaisena sarjana, tammikuusta maaliskuuhun. Miesten ja naisten joukkueet on jaettu kahteen lohkoon. Alkulohko-otteluiden jälkeen lohkojensa kaksi parasta jatkaa välieriin. Talvisuper huipentuu lopputurnaukseen, jossa ratkaistaan talvisuperpesiksen Suomen mestaruus. Talvisuperissa pelataan kaikkiaan 56 ottelua, miehet pelaavat 28 ottelua ja naiset 28 ottelua. Tyttöjen Talvisuperia pelataan viidessä alkulohkossa. Finaaliviikonloppuun etenevät alkulohkovoittajat, lopputurnauksen järjestävän seuran joukkue (Lapuan Virkiä) ja kaksi parasta lohkokakkosta sekä kolmanneksi paras lohkokakkonen, jos Virkiä yltää myös sijoituksensa puolesta jatkopaikkaan. Finaaliviikonloppuna pelataan kaksi alkulohkoa sekä mitaliottelut. Alkulohkosta jatkoon yltäneen joukkueen on osallistuttava finaaliviikonloppuun. Otteluaika on alkulohkojen otteluissa ja finaaliviikonlopun lohkovaiheen otteluissa 3+3+K sekä mitaliotteluissa 4+4+K. == Mestarit == === Miehet === * 2024: Joensuun Maila === Naiset === * 2024: Lapuan Virkiä === Tytöt === * 2024: Joensuun Maila == Lähteet == Luokka:Suomen pesäpallosarjat
Piotr Stachiewicz

Piotr Stachiewicz (1858–1938Stachiewicz, Piotr (1858-1938) dbn.bn.org.pl, viitattu 28.11.2023 ) oli puolalais-galitsialainen taidemaalari. Hän opiskeli Krakovassa ja Münchenissä. Työskennellessään Krakovassa hän sai mainetta maalauksillaan ja etenkin piirustuksillaan ja kuvitustöillään. Stachiewicz kuvasi legendoja ja satuja mutta myös historiallisia ja oman aikakautensa aiheita.Stachiewicz, Peter, Tietosanakirja. Osa 8, palsta 1753. Tietosanakirja-osakeyhtiö 1917 ==Lähteet== Krakowska panna młoda - Stachiewicz.jpg Piotr-stachiewicz-bukiet-pelnikow.jpg Pocztówka Legenda-o- Matce-Boskiej2.jpg ==Aiheesta muualla== Luokka:Puolalaiset taiteilijat Luokka:Vuonna 1858 syntyneet Luokka:Vuonna 1938 kuolleet
Mordvalaisten muinaisusko

Mordvalaisten muinaisusko on sosiologian professori Uno Harvan kirjoittama ja vuonna 1942 julkaistu tietokirja, joka käsittelee suomalais-ugrilaisen kansan, mordvalaisten, muinaisuskoa ja mytologiaa. Teos ilmestyi Suomen suvun uskonnot -sarjan kuudentena niteenä. Teoksessa Harva muun muassa kuvailee, miten Pietarin päivänä mordvalaistytöillä oli tapana lämmittää sauna sekä valmistaa itselleen kasveista ja kukista kylpyvihdat, jotka he kylvettyään heittivät saunan katolle. Lisäksi hän kirjoittaa, miten saunassa syötiin munakokkelia, ja saunan edustalla tanssittiin. Harva luonnehtii myös suomensukuisten mordvalaisten hautajaisrituaaleja, joissa mordvalaiset harjoittivat muinaisuskonsa mukaista tavaroiden, etenkin rahojen, raaputusta. He raaputtivat hautajaismenoissa esineitä puukolla irrottaakseen esineiden aineettoman osan: Näin maallisesta ruumiista irronnut vainajan aineeton sielu sai käyttöönsä fyysisessä muodossa olevat esineet aineettomassa muodossa. Kyse oli siis eräänlaisesta uhrista. Rahalla ja sen raaputtamisella on suuri rooli mordvalaisessa hautajaisrituaalissa, ja Harvan mukaan tapaa ei esiinny muilla suomalais-ugrilaisilla kansoilla. == Lähteet == Luokka:Suomalaiset tietokirjat Luokka:Vuoden 1942 kirjat
Emily O’Reilly

Emily O'Reilly (s. 20. lokakuuta 1957) on irlantilainen virkamies ja entinen toimittaja, joka on toiminut Euroopan oikeusasiamiehenä vuodesta 2013 alkaen ja Irlannin oikeusasiamiehenä vuosina 2003–2013. == Elämä ja ura == O'Reilly on kotoisin Tullamoresta. Hän opiskeli Dublinin University Collegessa, Trinity Collegessa ja Harvardin yliopistossa. Valmistuttuaan O'Reilly työskenteli toimittajana ja kirjailijana, julkaisten kolme teosta Irlannin politiikasta ja tiedotusvälineistä. Hän on saanut toimittajan työstään useita huomionosoituksia, kuten Vuoden naistoimittaja -palkinnon vuonna 1986 ja Vuoden toimittaja -palkinnon vuonna 1994. O'Reilly valittiin ensimmäisenä naisena Irlannin oikeusasiamieheksi ja tietovaltuutetuksi vuonna 2003. Lisäksi hänet nimitettiin ympäristöasioiden tietovaltuutetuksi vuonna 2007. O'Reilly valittiin Euroopan oikeusasiamieheksi vuonna 2013 ja uudelleen vuosina 2014 ja 2019. Vuonna 2018 O'Reilly katsoi, että Euroopan komissio oli rikkonut hyvää hallintotapaa komission puheenjohtajan Jean-Claude Junckerin kabinettipäällikkön Martin Selmayrin nimityksessä ensin komission varapääsihteeriksi ja sitten lähes välittömästi pääsihteeriksi aiemman pääsihteerin ilmoitettua yllättäen eläkkeelle jäämisestään. Vuonna 2022 O'Reilly arvosteli komission henkilöstön siirtymistä työskentelemään yksityisellä sektorilla ja vaati tätä koskevien käytäntöjen uudistamista. Samana vuonna hän totesi hallinnolliseksi epäkohdaksi sen, ettei komissio julkaissut komission puheenjohtajan Ursula von der Leyenin ja lääkeyhtiö Pfizerin johtajan Albert Bourlan välisiä viestejä. O'Reillylle myönnettiin Irlannin oikeusasiamiehenä tekemästään työstä Dublinin University Collegen oikeustieteen kunniatohtorin arvonimi vuonna 2014. Euroopan oikeusasiamiehenä tekemästään työstä hän on saanut Schwarzkopf Europe -palkinnon vuonna 2017, Vision for Europe -palkinnon vuonna 2018 ja Flensburgin yliopiston Europa- palkinnon vuonna 2020. O’Reilly on naimisissa ja hänellä on viisi lasta. == Lähteet == Luokka:Euroopan unionin virkamiehet Luokka:Irlantilaiset toimittajat Luokka:Vuonna 1957 syntyneet Luokka:Elävät henkilöt
Brasilian kansallinen ilmatieteen laitos

Brasilian kansallinen ilmatieteen laitos (, lyhennys INMET) on Brasilian valtion operatiivisesta ilma- ja ilmastotieteestä vastaava tutkimus- ja palvelulaitos. Vuonna 1909 perustettu tutkimuslaitos toimii paikallisen maa- ja karjatalousministeriön alaisuudessa. INMETin päätoimipiste sijaitsee pääkaupunki Brasíliassa. Havaintotoimintaa ja sääpalvelua varten se on jakautunut kymmeneen (kuuteen) palvelualueeseen. Näissä kussakin sijaitsee laitoksen aluetoimipiste (Belém, Manaus, Cuiabá, Recife, Salvador, Belo Horizonte, Goiânia, Rio de Janeiro, São Paulo, Porto Alegre) ja niiden palvelualueilla yhteensä satoja sään, ilmaston ja sateen mittaus- tai havaintoasemia. ==Lähteet== ==Aiheesta muualla== * Brazil (wmo.int) * Carta de produtos / Serviços ao cidadão (inmet.gov.br) Luokka:Brasilian tiede ja tekniikka Luokka:Kansalliset ilmatieteelliset laitokset
Silja Kejonen

Silja Kejonen (s. 1978 OuluKejonen, Silja, Kirjasampo, viitattu 16.3.2024) on suomalainen runoilija ja kuvataiteilija. Kejonen on valmistunut dramaturgiksi Teatterikorkeakoulusta ja kuvataiteilijaksi Lahden Taideinstituutista. Kejosen esikoisrunokokoelma Vihkilumen talo (2017) oli ehdokkaana Helsingin Sanomien kirjallisuuspalkinnon saajaksi. Seuraavat kokoelmat Lähetä minulle ympyrä (2020) sekä Äiti ja sylikoira (2023) olivat Tanssiva karhu ja Botnia -palkintoehdokkaina. == Teokset == * Vihkilumen talo. Otava, 2017. ISBN 978-951-1-30864-5 * Lähetä minulle ympyrä. Gummerus, 2020. ISBN 978-951-2-41608-0 * Äiti ja sylikoira. Gummerus, 2023. ISBN 978-951-2-43292-9 == Lähteet == Luokka:Suomalaiset runoilijat Luokka:Vuonna 1978 syntyneet Luokka:Elävät henkilöt
Turkoosimesitangara

Turkoosimesitangara (Chlorophanes spiza) on tangaroihin kuuluva lintulaji. Lajia tavataan Keski- ja Etelä-Amerikassa. == Koko ja ulkonäkö == Turkoosimesitangara kasvaa 13–14 cm pitkäksi. Sukupuolet eroavat toisistaan ulkonäöltään. Laji on ruumiinrakenteeltaan tukevahko. Turkoosimesitangarakoiraan pää on musta. Selkä ja siivet ovat vihertävän siniset. Siivet ovat sävyltään hieman tummemmat ja vihreämmät. Koiraan rinta ja vatsa ovat myös vihertävän siniset. Naaraslintu on päästään, selätään ja siivistään kirkkaan vihreä. Rinta ja vatsa ovat keltaisia rinnan ja vatsan keskiosia lukuun ottamatta myös vihreät. Turkoosimesitangaran nokka on pitkähkö ja hieman alaspäin kaartuva. Nokan yläosa on musta ja alaosa keltainen. == Levinneisyys ja elintavat == Turkoosimesitangaran levinneisyysalue on hyvin laaja. Lintua tavataan Meksikon eteläosista Boliviaan ja Brasiliaan keskiosiin sekä lisäksi Trinidadissa ja Brasilian itä- ja etelärannikolla. Lajin elinympäristöä ovat kosteat metsät, niiden reunamaat ja puutarhat. Turkoosimesitangara liikkuu pareittain tai pieninä ryhminä ja muodostaa usen sekaparvia muiden tangaralajien kanssa. Turkoosimesitangara syö pääasiassa hedelmiä ja kasvien mettä, mutta myös hyönteisiä. Laji rakentaa kuppimaisen pesän puuhun oksanhaaraan, ja naaras munii kaksi valkoista munaa. == Lähteet == Luokka:Tangarat
Vilma Ryytty

Vilma Ryytty (s. 27. toukokuuta 2001) on suomalainen maastohiihtäjä. Ryytty kilpaili maastohiihdon maailmancupissa ensimmäisen kerran Oslossa maaliskuussa 2023. Hän sijoittui 50 kilometrin vapaan hiihtotavan yhteislähtökilpailussa 32:nneksi. 30 parhaan joukkoon hän selviytyi ensimmäisen kerran Rukalla 26. marraskuuta 2023, jossa hän sijoittui 20 kilometrin vapaan hiihtotavan yhteislähtökilpailussa 28. sijalle. Parhaimmillaan hän on ollut 12:s Cognessa 10 kilometrin vapaan tyylin kilpailussa helmikuussa 2025. Ryytty sijoittui Vuokatin nuorten MM-kilpailuissa 2021 perinteisen hiihtotavan sprintissä viidenneksi. Alle 23-vuotiaiden sarjassa hän oli mukana kolmissa nuorten MM- kilpailuissa, parhaimmillaan hän sijoittui vuonna 2023 Kanadan Whistlerissä 10 kilometrillä sijalle 11. Tammikuussa 2025 Imatralla hiihdon SM-kisoissa Ryytty oli 10 km:n perinteisessä hiihdossa toinen Anne Kyllösen voittaessa kisan. 20 km:n yhdistelmäkilpailussa Ryytty karkasi suksien vaihdossa muilta ja piti ykköstilan maaliin asti.https://yle.fi/a/74-20136340 == Lähteet == Luokka:Suomalaiset maastohiihtäjät Luokka:Vuonna 2001 syntyneet Luokka:Elävät henkilöt
Kleine Brogelin lentotukikohta

Kleine Brogelin lentotukikohta on Belgian ilmavoimien lentotukikohta lähellä Kleine-Brogelia, Peerin alueella. Tukikohdassa toimii Belgian ilmavoimien hävittäjälennosto ja Yhdysvaltain ilmavoimien yksiköitä. Tukikohdassa säilytetään tiettävästi yhdysvaltalaisia ydinaseita. == Historia == Tukikohta otettiin käyttöön vuonna 1945. 1960-luvulla kalustoksi tulivat F-104-hävittäjät ja 1980-luvulla F-16-hävittäjät. Tulevaisuudessa osa Belgian F-35-koneista sijoitetaan tukikohtaan. Tukikohdassa on ollut myös yhdysvaltalaisia yksiköitä, lähinnä huoltotehtävissä. == Ydinaseet == Uskotaan, että Kleine Brogel on yksi Euroopan tukikohdista, joissa säilytetään korkeintaan pariakymmentä Yhdysvaltojen kylmän sodan aikana jakamaa B61-ydinpommia. Belgia ei ole koskaan kunnolla myöntänyt sitä, vaan se on säilynyt eräänlaisena julkisena salaisuutena. == Lähteet == Luokka:Belgian ilmavoimat Luokka:Belgian lentoasemat
Mutijärvi

Mutijärvi voi tarkoittaa seuraavia: * Mutijärvi, järvi Ruovedellä * Mutijärvi, järvi Sodankylässä
The Red Tour

The Red Tour oli yhdysvaltalaisen laulaja Taylor Swiftin kolmas konserttikiertue. Kiertue alkoi 13. maaliskuuta 2013 Omahassa Yhdysvalloissa ja päättyi 12. kesäkuuta 2014 Singaporessa. Sillä markkinoitiin albumia Red (2012).Taylor Swift Announces The RED Tour PR Newswire 27.10.2012Taylor Swift Brings THE RED TOUR to Asia Senatus 13.2.2014 The Red Tour tuotti 150,2 miljoonaa dollaria, mikä teki siitä tuottoisimman countryartistin kiertueen.Taylor Swift’s Red Wraps as All-Time Country Tour Billboard 3.7.2014 Kiertueeseen kuului 86 konserttia, joista suurin osa oli Pohjois-Amerikassa. Kiertueella oli lisäksi viisi konserttia Isossa-Britanniassa, yksi Saksassa, neljä Australiassa, kolme Uudessa-Seelanniassa ja seitsemän Aasian maissa.Taylor Swift is bringing her RED tour to the UK in 2014: Ticket info here Mirror 10.10.2013Fifth show added Taylor Swift's The RED Tour at London The O2 Gigs and Tours 7.10.2013Fans sehen beim Konzert in Berlin rot Stuffgart Zeitung 8.2.2014Taylor Swift - The Red Tour Frontier Touring. Arkistoitu The Red Tour oli 20 vuoteen ensimmäinen naisartistin stadionkiertue Australiassa. Edellinen oli ollut Madonnan The Girlie Show Tour (1993). Melkein kaikki Red -albumin kappaleet kuuluivat vakituiseen ohjelmistoon. Hän esitti lisäksi muutamia vanhempia kappaleita kuten "Love Story" ja "Sparks Fly". Kiertueella oli lämmittelijänä muun muassa Ed Sheeran, joka esitti Swiftin kanssa heidän duettonsa "Everything Has Changed".Taylor Swift’s ‘Red’ Tour: Her Amps Go Up to 22 Rolling Stone 28.3.2013Taylor Swift Finds Love in Los Angeles: Concert Review Hollywood Reporter 20.8.2013 Kappaleen "Red" musiikkivideo sisältää kiertueella kuvattua materiaalia.Taylor Swift Showcases Live Tour Show In 'Red' Music Video Capitol FM 4.6.2013 ==Kappalelista== #"State of Grace" #"Holy Ground" #"Red" #"You Belong with Me" #"The Lucky One" #"Mean" #"Stay Stay Stay" / "Ho Hey" (cover) #"22" # Vaihtuva kappale #"Everything Has Changed" (Ed Sheeranin kanssa) #"Begin Again" #"Sparks Fly" #"I Knew You Were Trouble" #"All Too Well" #"Love Story" #"Treacherous" ;Encore # * "We Are Never Ever Getting Back Together" Taylor Swift Red Tour at the Scottrade Center 3/18/13: Review, Photos and Setlist River Front Times 19.3.2013Average setlist for tour: The Red Tour Setlists.fm * Swift esitti akustisesti vaihtelevasti eri kappaleita. * Kappaleita "Stay Stay Stay", "Everything Has Changed", "Begin Again" ja "Treacherous" ei esitetty kaikissa konserteissa. Kansainvälisissä konserteissa oli lyhyempi kappalelista. * Osassa konsertteja oli vierailevia esiintyjiä kuten Cher Lloyd, Sara Bareilles ja Fall Out Boyn Patrick Stump.Backstage With Taylor Swift on Her Huge Summer Stadium Tour Rolling Stone 1.8.2013 ==Katso myös== * Red * Luettelo Taylor Swiftin konserttikiertueista ==Lähteet== Luokka:Vuoden 2013 konserttikiertueet Luokka:Vuoden 2014 konserttikiertueet Luokka:Taylor Swiftin konserttikiertueet